title: Komisjoni rakendusmäärus (EL) 2020/375, 2. märts 2020, millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muutmine („Priorat/Priorato“ (KPN))

text:
                  6.3.2020

                  ET

                  Euroopa Liidu Teataja

                  L 69/1

         KOMISJONI RAKENDUSMÄÄRUS (EL) 2020/375,
         2. märts 2020,
         millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muutmine („Priorat/Priorato“ (KPN))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
         ning arvestades järgmist:

                     (1)

                     Komisjon vaatas läbi Hispaania esitatud määruse (EL) nr 1308/2013 artikli 105 kohase taotluse saada heakskiit kaitstud päritolunimetuse „Priorat/Priorato“ spetsifikaadi muutmisele.

                     (2)

                     Komisjon avaldas vastavalt määruse (EL) nr 1308/2013 artikli 97 lõikele 3 tootespetsifikaadi muutmise heakskiitmise taotluse Euroopa Liidu Teatajas (2).

                     (3)

                     Komisjonile ei esitatud ühtki määruse (EL) nr 1308/2013 artikli 98 kohast vastuväidet.

                     (4)

                     Seega tuleks tootespetsifikaadi muutmine vastavalt määruse (EL) nr 1308/2013 artiklile 99 heaks kiita.

                     (5)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Priorat/Priorato“ (KPN) spetsifikaadi muutmine kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. märts 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 347, 20.12.2013, lk 671.

            (2)  ELT C 316, 20.9.2019, lk 10.


title: Komisjoni rakendusmäärus (EL) 2020/376, 5. märts 2020, milles käsitletakse norbiksiini (annaato F) lubamist kasside ja koerte söödalisandina (EMPs kohaldatav tekst)

text:
                  6.3.2020

                  ET

                  Euroopa Liidu Teataja

                  L 69/3

         KOMISJONI RAKENDUSMÄÄRUS (EL) 2020/376,
         5. märts 2020,
         milles käsitletakse norbiksiini (annaato F) lubamist kasside ja koerte söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord. Määruse (EÜ) nr 1831/2003 artikli 10 lõikega 2 on ette nähtud nõukogu direktiivi 70/524/EMÜ alusel lubatud söödalisandite uuesti hindamine (2).

                     (2)

                     Direktiivi 70/524/EMÜ alusel anti tähtajatu luba norbiksiini (annaato F) kasutamiseks koerte ja kasside söödalisandina, mis kuulub kategooria „värvained, sealhulgas pigmendid“ rubriigi „muud ühenduse eeskirjadega toiduainete värvimiseks lubatud ained kui patentsinine V, happeline briljantroheline BS ja kantaksantiin“ alla. Kõnealusele värvainele ei antud eraldi luba, vaid see kanti üldkandesse. Vastavalt määruse (EÜ) nr 1831/2003 artikli 10 lõike 1 punktile b kanti see söödalisand seejärel olemasoleva tootena söödalisandite registrisse.

                     (3)

                     Vastavalt määruse (EÜ) nr 1831/2003 artikli 10 lõikele 2 koostoimes artikliga 7 on esitatud taotlus norbiksiini (annaato F) uuesti hindamiseks koerte ja kasside söödalisandina. Taotleja taotles kõnealuse söödalisandi liigitamist söödalisandite kategooriasse „organoleptilised lisandid“ ja funktsionaalrühma „värvained“. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

                     (4)

                     Euroopa Toiduohutusamet (edaspidi „toiduohutusamet“) jõudis oma 22. märts 2017. aasta arvamuses (3) järeldusele, et kavandatud kasutustingimuste korral ei avalda norbiksiin (annaato F) kahjulikku mõju loomade tervisele. Toiduohutusamet jõudis ka järeldusele, et aine on tugev leeliseline lahus, seega on see söövitav ja kasutajale kahjulik. Seetõttu leiab komisjon, et tuleks võtta asjakohaseid kaitsemeetmeid, et vältida kahjulikku mõju inimeste, eelkõige söödalisandi kasutajate tervisele. Kooskõlas komisjoni määrusega (EÜ) nr 429/2008 (4) tehti keskkonnaohu hindamise I etapis kindlaks, et norbiksiin (annaato F) kui toiduks mittetarvitatavate loomade söödalisand on täiendavast hindamisest vabastatud, kuna märkimisväärne keskkonnamõju ei ole tõenäoline ning toiduohutusamet ei ole oma eespool nimetatud arvamuses esitanud teaduslike tõendeid, mis annaks põhjust muretsemiseks. Toiduohutusamet jõudis ka järeldusele, et asjaomane söödalisand on söödale värvuse lisamisel efektiivne. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta. Euroopa Liidu söödalisandite referentlabori (EURL-FA) aruandest ilmnes, et taotleja ei esitanud katseandmeid norbiksiini (annaato F) sisalduse määramiseks söödas. Taotlejal paluti need andmed esitada ning meetod valideeriti ja lisati EURL-FA aruande addendum’isse.

                     (5)

                     Norbiksiini (annaato F) hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks lubada kasutada kõnealust söödalisandit käesoleva määruse lisas esitatud tingimustel.

                     (6)

                     Kuna ohutusnõuetest ei tulene vajadust kõnealuse aine lubamise tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Loa andmine
            Lisas nimetatud ainet, mis kuulub söödalisandite kategooriasse „organoleptilised lisandid“ ja funktsionaalrühma „värvained“, lubatakse kasutada söödalisandina loomasöödas vastavalt lisas esitatud tingimustele.

            Artikkel 2
            Üleminekumeetmed

               1.   Lisas nimetatud ainet ja seda sisaldavaid eelsegusid, mis on toodetud ja märgistatud enne 26. septembrit 2020 kooskõlas enne 26. märtsi 2020 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.

               2.   Lisas nimetatud ainet ja seda ainet sisaldavat sööta, mis on toodetud ja märgistatud enne 26. märtsi 2022 kooskõlas enne 26. märtsi 2020 kohaldatavate eeskirjadega, võib jätkuvalt turule viia ja kasutada olemasolevate varude ammendumiseni.

            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. märts 2020

                  Komisjoni nimel

                  president

               Ursula VON DER LEYEN

            (1)  ELT L 268, 18.10.2003, lk 29.

            (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).

            (3)  EFSA Journal (2017); 15 (4): 4764.

            (4)  Komisjoni 25. aprilli 2008. aasta määrus (EÜ) nr 429/2008 Euroopa Parlamendi ja nõukogu määruse (EÜ) nr 1831/2003 rakendamise üksikasjalike eeskirjade kohta seoses taotluste koostamise ja esitamise ning söödalisandite hindamise ja lubamisega (ELT L 133, 22.5.2008, lk 1).

            LISA

                           Söödalisandi identifitseerimisnumber

                           Söödalisand

                           Koostis, keemiline valem, kirjeldus, analüüsimeetod

                           Loomaliik või -kategooria

                           Vanuse ülempiir

                           Miinimumsisaldus

                           Maksimumsisaldus

                           Muud sätted

                           Loa kehtivusaja lõpp

                           Toimeaine sisaldus milligrammides 12 % niiskusesisaldusega täissööda kilogrammi kohta

                           Kategooria: organoleptilised lisandid. Funktsionaalrühm: värvained. i) ained, mis annavad söödale värvuse või taastavad selle.

                        2a160b

                        Norbiksiin (annaato F)

                           Söödalisandi koostis

                        Annaato F vedel preparaat, mis sisaldab 2,3–2,7 % norbiksiini kaaliumsoola

                           Toimeaine kirjeldus

                        Leelisega töödeldud ja happega sadestatud norbiksiini (annaato F) kirjeldatakse norbiksiini kaaliumsoolana (dikaalium-6,6′-diapo-ψ,ψ-karoteendioaat);
                        See on karotenoidi derivaat, mis saadakse värvibiksa (Bixa orellana L.) seemnete väliskatte eemaldamisel ja edasisel keemilisel töötlemisel.
                        Tahke
                        Keemiline valem: C24H26K2O4
                        CASi number 33261-80–2

                           Analüüsimeetod
                            (1)

                        Kaaliumnorbiksinaadi sisalduse määramine söödalisandis:

                                    —

                                    spektrofotomeetria lainepikkusel 482 nm (JECFA monograafia annaatoekstraktide kohta (leelisega töödeldud ja happega sadestatud norbiksiin)

                              Kaaliumnorbiksinaadi sisalduse määramiseks söödas:

                                    —

                                    kõrgefektiivne pöördfaasiline vedelikkromatograafia koos dioodrividetektoriga (RP-HPLC-DAD)

                        Kassid
                        Koerad

                        -

                        -

                        13
                        16

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas silma- ja nahakaitsevahendeid..

                        26.3.2030

               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports.


title: Komisjoni rakendusmäärus (EL) 2020/377, 5. märts 2020, milles käsitletakse naatriumselenaadi lubamist mäletsejaliste söödalisandina (EMPs kohaldatav tekst)

text:
                  6.3.2020

                  ET

                  Euroopa Liidu Teataja

                  L 69/6

         KOMISJONI RAKENDUSMÄÄRUS (EL) 2020/377,
         5. märts 2020,
         milles käsitletakse naatriumselenaadi lubamist mäletsejaliste söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused.

                     (2)

                     Kooskõlas määruse (EÜ) nr 1831/2003 artikliga 7 on esitatud taotlus naatriumselenaadi söödalisandina kasutamise lubamiseks.

                     (3)

                     Taotleja taotles kõnealuse söödalisandi liigitamist söödalisandite kategooriasse „toitainelised lisandid“. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                     (4)

                     Euroopa Toiduohutusamet (edaspidi „toiduohutusamet“) jõudis oma 3. juuli 2019. aasta arvamuses (2) järeldusele, et kavandatud tingimuste juures ei avalda naatriumselenaat kahjulikku mõju loomade tervisele, tarbijate ohutusele ega keskkonnale. Toiduohutusamet osutas oma järelduses sellele, et seda söödalisandit peetakse nahka ja silmi ärritavaks ning nahka ja hingamisteid sensibiliseerivaks. Seetõttu leiab komisjon, et tuleks võtta asjakohaseid kaitsemeetmeid, et vältida kahjulikku mõju inimeste, eelkõige söödalisandi kasutajate tervisele. Toiduohutusamet jõudis ka järeldusele, et kõnealune söödalisand on mäletsejaliste jaoks tõhus seleeniallikas. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 artikli 21 kohaselt asutatud referentlabori esitatud aruanded söödas sisalduvate söödalisandite analüüsimise meetodi kohta.

                     (5)

                     Naatriumselenaadi hindamine näitas, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse söödalisandi kasutamiseks käesoleva määruse lisas esitatud viisil.

                     (6)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas nimetatud ainet, mis kuulub söödalisandite kategooriasse „toitainelised lisandid“ ja funktsionaalrühma „mikroelementide ühendid“, lubatakse kasutada söödalisandina loomasöödas vastavalt lisas esitatud tingimustele.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. märts 2020

                  Komisjoni nimel

                  president

               Ursula VON DER LEYEN

            (1)  ELT L 268, 18.10.2003, lk 29.

            (2)  EFSA Journal 2019; 17(7):5788.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Seleenisisaldus (mg/kg) täissöödas, mille niiskusesisaldus on 12 %

                           Kategooria: toitainelised lisandid. Funktsionaalrühm: mikroelementide ühendid.

                        3b803

                        Naatriumselenaat

                           Söödalisandi kirjeldus:

                        pulbriline naatriumselenaat minimaalse seleenisisaldusega 41 %

                           Toimeaine kirjeldus

                        Dinaatriumselenaat
                        Keemiline valem: Na2SeO4

                        CASi number: 13410-01-0

                           Analüüsimeetod
                            (1)

                        Seleeni üldsisalduse määramine söödalisandis:

                                    —

                                    tiitrimine

                              Naatriumi üldsisalduse määramine naatriumselenaadis:

                                    —

                                    aatomabsorptsioonspektromeetria (AAS) – EN ISO 6869:2000 või

                                    —

                                    induktiivsidestunud plasma aatomiemissioonspektromeetria (ICP-AES) – EN 15510:2007

                              Seleeni üldsisalduse määramine eelsegus, söödamaterjalis ja segasöödas:

                                    —

                                    hüdriidide tekitamisega aatom-absorptsioonspektromeetria (HGAAS) pärast mikrolainete toimel lagundamist – EN 16159:2012

                        Mäletsejalised

                        –

                        0,50 (kokku)

                                    1.

                                    Naatriumselenaati võib turule lasta ja kasutada söödalisandina preparaadi kujul.

                                    2.

                                    Söödalisand lisatakse söödale eelseguna.

                                    3.

                                    Söödakäitlejad kehtestavad söödalisandi ja eelsegu kasutajatele kasutamiskorra ja korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegu käitlemisel asjakohaseid isikukaitsevahendeid.

                        26. märts 2030

               (1)  Analüüsimeetodite üksikasjad on kättesaadavad referentlabori veebisaidil järgmisel aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2020/378, 5. märts 2020, milles käsitletakse L-leutsiini kasutamise lubamist kõigi loomaliikide söödalisandina (EMPs kohaldatav tekst)

text:
                  6.3.2020

                  ET

                  Euroopa Liidu Teataja

                  L 69/9

         KOMISJONI RAKENDUSMÄÄRUS (EL) 2020/378,
         5. märts 2020,
         milles käsitletakse L-leutsiini kasutamise lubamist kõigi loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord.

                     (2)

                     Kooskõlas määruse (EÜ) nr 1831/2003 artikli 7 lõikega 1 on esitatud taotlus Escherichia coli NITE BP-02351 abil saadud L-leutsiini kasutamise lubamiseks toitainelise söödalisandina kõigi loomaliikide söödas ja joogivees ning organoleptilise söödalisandina kõigi loomaliikide söödas. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

                     (3)

                     Taotluses käsitletakse Escherichia coli NITE BP-02351 abil toodetud L-leutsiini lubamist kõigi loomaliikide söödalisandina ning selle klassifitseerimist söödalisandite kategooriasse „toitainelised lisandid“ (funktsionaalrühm „aminohapped, nende soolad ja analoogid“) ja söödalisandite kategooriasse „organoleptilised lisandid“ (funktsionaalrühm „lõhna- ja maitseained“).

                     (4)

                     Euroopa Toiduohutusamet (edaspidi „toiduohutusamet“) jõudis oma 2. aprilli 2019. aasta arvamuses (2) järeldusele, et kavandatud kasutustingimuste juures ei avalda Escherichia coli NITE BP-02351 abil saadud L-leutsiin kahjulikku mõju loomade ega tarbijate tervisele või keskkonna ohutusele. Toiduohutusamet märkis ka, et Escherichia coli NITE BP-02351 abil saadud L-leutsiin võib söödalisandi kasutajatele põhjustada riski sissehingamisel. Seetõttu tuleks võtta asjakohased kaitsemeetmed, et vältida kahjulikku mõju inimeste, eelkõige söödalisandi kasutajate tervisele.

                     (5)

                     Toiduohutusamet jõudis järeldusele, et kõnealune söödalisand on tõhus aminohappe L-leutsiini allikas kõigi loomaliikide puhul. Söödalisandina kasutatava L-leutsiini täieliku tõhususe tagamiseks mäletsejate puhul, tuleks seda kaitsta lagunemise eest vatsas. Toiduohutusamet väljendas ühes eelmises avalduses muret aminohapete võimaliku tasakaalustamatuse pärast söödas, kui neid manustatakse joogiveega. Toiduohutusamet ei teinud siiski ettepanekut L-leutsiini maksimaalse sisalduse kohta. Seega on asjakohane märkida söödalisandi ja seda sisaldavate eelsegude märgistusele hoiatus võtta arvesse kõigi asendamatute ja tinglikult asendamatute aminohapete olemasolu söödas, eriti juhul, kui L-leutsiini manustatakse täiendava aminohappena joogiveega.

                     (6)

                     Seoses L-leutsiini kasutamisega lõhna- ja maitseainena märgib toiduohutusamet, et kui seda ainet kasutatakse soovitatud annuses, siis ei ole vaja selle tõhusust täiendavalt tõendada. L-leutsiini kasutamiseks lõhna- ja maitseainena joogivees ei ole luba antud. Soovitatud annuses maitseühendina kasutatav L-leutsiin ei tekita tõenäoliselt probleeme asendamatute ja tinglikult asendamatute aminohapete omastamiseks söödas.

                     (7)

                     Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.

                     (8)

                     L-leutsiini hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse söödalisandi kasutamiseks käesoleva määruse lisas esitatud viisil.

                     (9)

                     Asjaolu, et L-leutsiini kasutamiseks lõhna- ja maitseainena joogivees ei ole luba antud, ei välista selle kasutamist segasöödas, mida manustatakse veega.

                     (10)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas kirjeldatud Escherichia coli NITE BP-02351 abil toodetud L-leutsiini lubatakse kasutada söödalisandina söödalisandite kategoorias „toitainelised lisandid“, funktsionaalrühmas „aminohapped, nende soolad ja analoogid“ ning söödalisandite kategoorias „organoleptilised lisandid“ ja funktsionaalrühmas „lõhna- ja maitseained“ kõnealuses lisas esitatud tingimustel.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. märts 2020

                  Komisjoni nimel

                  president

               Ursula VON DER LEYEN

            (1)  ELT L 268, 18.10.2003, lk 29.

            (2)  EFSA Journal 2019; 17(5):5689.

            LISA

                           Söödalisandi identifitseerimisnumber

                           Loa hoidja

                           Söödalisand

                           Koostis, keemiline valem, kirjeldus, analüüsimeetod

                           Loomaliik või -kategooria

                           Vanuse ülempiir

                           Miinimumsisaldus

                           Maksimumsisaldus

                           Muud sätted

                           Loa kehtivusaja lõpp

                           Sisaldus milligrammides 12 % niiskusesisaldusega täissööda kilogrammi kohta

                           Kategooria: toitainelised lisandid. Funktsionaalrühm: aminohapped, nende soolad ja analoogid.

                        3c382

                        -

                        L-leutsiin

                           Söödalisandi koostis

                        Pulber, milles L-leutsiini sisaldus on vähemalt 98 % (kuivaines) ning suurim niiskusesisaldus on 1,5 %

                        Kõik loomaliigid

                                    1.

                                    L-leutsiini võib turule lasta ja kasutada söödalisandina preparaadi kujul.

                                    2.

                                    Söödalisandit võib manustada ka joogiveega.

                                    3.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel ja püsivus joogivees.

                                    4.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed sissehingamisest tulenevate võimalike riskide suhtes. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit.

                                    5.

                                    Söödalisandi endotoksiinisisaldus ja võimalik tolmuna õhku eraldumine peavad olema sellised, et on tagatud, et ei ületata õhus esinevate endotoksiinide maksimumsisaldust 1600 RÜ/m3
                                        (2).

                                    6.

                                    Märgistusel esitatav teave: „L-leutsiini lisamisel söödale, eriti selle manustamisel joogiveega, tuleks arvesse võtta kõigi asendamatute ja tinglikult asendamatute aminohapete olemasolu, et hoida ära tasakaalustamatust.“

                        26.3.2030

                           Toimeaine kirjeldus

                           Escherichia coli NITE BP-02351 abil kääritamise teel toodetud L-leutsiin.
                        Keemiline valem: C6H13NO2
                        CASi number: 61–90-5

                           Analüüsimeetod
                            (1)

                        L-leutsiini tuvastamiseks söödalisandis:

                                    —

                                       Food Chemical Codex’i „L-leucine monohydrochloride monograph“

                              Leutsiinisisalduse määramiseks söödalisandis:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD)

                              Leutsiinisisalduse määramiseks eelsegudes:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD) või

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009

                              Leutsiinisisalduse määramiseks eelsegudes, segasöödas ja söödamaterjalis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009

                              Leutsiinisisalduse määramiseks vees:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS)

                           Kategooria: organoleptilised lisandid. Funktsionaalrühm: lõhna- ja maitseained.

                        3c382

                        -

                        L-leutsiin

                           Söödalisandi koostis

                        Pulber, milles L-leutsiini sisaldus on vähemalt 98 % (kuivaines) ning suurim niiskusesisaldus on 1,5 %

                        Kõik loomaliigid

                        -

                        -

                        -

                                    1.

                                    L-leutsiini võib turule lasta ja kasutada söödalisandina preparaadi kujul.

                                    2.

                                    Söödalisand lisatakse söödale eelseguna.

                                    3.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    4.

                                    Söödalisandi märgistus peab sisaldama järgmist teavet:
                                    „Toimeaine soovitatav maksimumsisaldus 12 % niiskusesisaldusega täissöödas: 25 mg/kg.“

                                    5.

                                    Eelsegu märgistusel esitatakse asjaomase funktsionaalrühma nimetus, söödalisandi nimetus ja identifitseerimisnumber ning lisatud toimeaine kogus, kui toimeaine sisaldus 12 % niiskusesisaldusega täissöödas ületab järgmist väärtust: 25 mg/kg.

                                    6.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed sissehingamisest tulenevate võimalike riskide suhtes. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit.

                                    7.

                                    Söödalisandi endotoksiinisisaldus ja võimalik tolmuna õhku eraldumine on sellised, et on tagatud, et ei ületata õhus esinevate endotoksiinide maksimumsisaldust 1600 RÜ/m3
                                        (2).

                        26.3.2030

                           Toimeaine kirjeldus

                           Escherichia coli NITE BP-02351 abil kääritamise teel toodetud L-leutsiin
                        Keemiline valem: C6H13NO2
                        CASi number: 61–90-5
                        FLAVIS No 17.012

                           Analüüsimeetod
                            (1)

                        L-leutsiini tuvastamiseks söödalisandis:

                                    —

                                       Food Chemical Codex’i „L-leucine monohydrochloride monograph“

                              Leutsiinisisalduse määramiseks söödalisandis:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD)

                              Leutsiinisisalduse määramiseks eelsegudes:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD) või

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009

               (1)  Analüüsimeetodite üksikasjad on kättesaadavad referentlabori veebisaidil järgmisel aadressil: https://ec.europa.eu/jrc/en/eurl/feed-additives/evaluation-reports

               (2)  Kokkupuute määr on söödalisandi endotoksiinisisaldusest ja võimalikust tolmuna õhku eraldumisest lähtuvalt arvutatud vastavalt Euroopa Toiduohutusameti kasutatavale meetodile (EFSA Journal 2019; 17(5): 5689); analüüsimeetod: Euroopa farmakopöa 2.6.14 (bakteriaalsed endotoksiinid).